open-index/open-wikipedia-markdown huggingface dataset:
יוכבד קאשי

[שמאל|ממוזער|250px|[צניחה|צנחנים מעל אצטדיון רמת גן במפגן הנעילה של המכביה השלישית - יוכבד קאשי לקחה חלק במפגן הצניחה]]
**יוכבד קאשי** (1929 – 3 בנובמבר 2022) הייתה מפקדת יחידת מקפלות המצנחים, והייתה האישה הראשונה יחד עם מנוחה פידל שעברה קורס צניחה צבאית של צה"ל.

## ביוגרפיה
יוכבד קאשי נולדה במשהד, איראן. הוריה עברו מרוסיה לאיראן לפני שנולדה והשתקעו בעיר משהד.

ב-1932, כשהיא בת 3, המשפחה עלתה לארץ ישראל והתיישבה בתל אביב.

בשנת 1946 הצטרפה יוכבד לארגון ההגנה, שובצה ליחידה של קשרים-רצים, והשתתפה בהגנת שכונת התקווה בחלקה המוקדם של מלחמת העצמאות.

### שירות בצה"ל
במאי 1948 התגייסה לחיל נשים בצה"ל, ושירתה כמ"כ ומדריכה בבסיס האימונים של חיל הנשים. בשנת 1949 סיימה קורס קצינות ועברה לאזור הדרום. שם שרתה בתפקיד קצינה במפקדת פיקוד הדרום בבאר שבע.

ב-1950 הוצבה בבית הספר לצניחה, אז בבה"ד 8, בבסיס תל נוף. שם פיקדה על יחידת מקפלות המצנחים.

קאשי ביקשה להשתתף בקורס צניחה, אך נדחתה על רקע מגדרי. מפקדת חיל הנשים באותה תקופה, אל"ם שושנה ורנר, טענה שהצנחנות הוא מקצוע גברי, ואינו מתאים לנשים וסירבה לתת את אישורה. רופא הצנחנים טען שהשתתפות בצניחות עלולה לגרום נזקים לגוף האישה, שימנעו ממנה בעתיד את האפשרות להיכנס להיריון וללדת. קאשי התעקשה ולבסוף הצליחה, בעזרת דוגמאות של צנחניות מארצות אחרות, לשכנע את יהודה הררי, המקים והמפקד של בית הספר לצניחה. הררי השיג אישור להשתתפותה של קאשי בקורס צניחה, אך האישור הותנה בכך שהיא לא תהיה הצנחנית היחידה. חיילת בעלת כושר מעולה בשם מנוחה פידל, בת מושב חגלה, התנדבה להצטרף לקורס ושתי הנשים עברו אותו בהצלחה, כולל חמש צניחות המקנות זכות ל"אות הצנחן".

שתי הצנחניות השתתפו בצניחת הראווה באצטדיון רמת גן, בטקס הסיום של המכביה השלישית. קאשי המשיכה לבצע צניחות והגיעה ל-12 צניחות, שהקנו לה את כנפי הצניחה. תצלומה של קאשי הופיע בכרזה של יום העצמאות בשנת 1951, והתנוסס גם על שער השבועון במחנה.

קאשי השתחררה מהשירות הצבאי ב-1952 בדרגת סגן משנה.

## חיים אישיים
לאחר שחרורה מצה"ל נישאה לצייר צבי מילשטיין. מילשטיין קיבל ב-1956 מלגת לימודים בצרפת, והזוג עבר לגור שם. קאשי לימדה אמנות פלסטית באוניברסיטה בפריז.

בשנת 2020 התאלמנה קאשי, ובשנותיה האחרונות התגוררה בבית אבות בנורמנדי.

יוכבד קאשי הייתה אחותה הבוגרת של הזמרת עליזה קשי.

## קישורים חיצוניים
* יוכבד קאשי - הצנחנית הראשונה בצה"ל
* יחידת מקפלות מצנחים - מפקדת היחידה בשנים 1951 - 1952 יוכבד קאשי
* 

## הערות שוליים

קטגוריה:נשים בצה"ל
קטגוריה:צנחניות
קטגוריה:ישראליות ילידות איראן
קטגוריה:ישראלים ילידי איראן
קטגוריה:ישראליות שהיגרו לצרפת
קטגוריה:ישראלים שהיגרו לצרפת
קטגוריה:לוחמות ההגנה
קטגוריה:לוחמי ההגנה
קטגוריה:נשים ראשונות במערכת הביטחון
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2022
קטגוריה:ישראלים שנפטרו ב-2022
ילין לפידות

**ילין לפידות** הוא בית השקעות ישראלי שהוקם בשנת 2004 ומנוהל על ידי רו"ח דב ילין (בעבר שותף ומנהל בכיר בחברת דש ניירות ערך והשקעות בע"מ) ורו"ח יאיר לפידות (בעבר מנכ"ל חברת הייעוץ נשיונל קונסלטנטס בע"מ .N.C). דב ילין ויאיר לפידות הם בעלי השליטה בבית ההשקעות ומכהנים בו כמנכ"לים משותפים.

## היסטוריה
בשנת 2005 רכשה לידר מדב ילין ויאיר לפידות בשלב הראשון 30% מבית ההשקעות תמורת 1.9 מיליון דולר. בשלב השני של ההסכם השלימה לידר את הרכישה ל-50%. החברה מנהלת כספים באמצעות 3 פעילויות עיקריות: ניהול תיקי השקעות, ניהול קרנות נאמנות, ניהול קופת גמל וקרן השתלמות. בפברואר 2017 בית ההשקעות ילין לפידות השיק קופת הגמל להשקעה. נכון לדצמבר 2019 בית ההשקעות ניהל 92.6 מיליארד ₪ בשלוש הפעילויות, קופת גמל, קרנות נאמנות ותיקים מנוהלים. בית ההשקעות מנה כ-250 עובדים.

## מבנה אחזקה ובעלות
* בית ההשקעות נשלט ומנוהל על ידי דב ילין ויאיר לפידות אשר משמשים כמנכ"לים משותפים.
* אטראו ניהול נכסים פיננסיים (2005) בע"מ, אשר הנה חברת בת בבעלות מלאה של אטראו שוקי הון בע"מ הציבורית, מחזיקה ב-50% מהזכויות ההוניות וביתרת זכויות ההצבעה.

## מיקום
בית ההשקעות ממוקם במגדל מעל דיזנגוף סנטר בתל אביב.

## קישורים חיצוניים

*
* 
* 
* 
* 
* 
* 
* 
## הערות שוליים

קטגוריה:בתי השקעות ישראלים
קטגוריה:שוק ההון בישראל
קטגוריה:ישראל: חברות שהוקמו ב-2004
Use Your Illusion I

***Use Your Illusion I*** (בתרגום מאנגלית: **השתמש באשליה שלך**) הוא אלבום האולפן השלישי של להקת ההארד רוק האמריקאית Guns N' Roses. האלבום יצא לאור ב-17 בספטמבר 1991 - יחד עם האלבום המקביל לו בשמו, ***[[Use Your Illusion II]]***. שני האלבומים יצאו בזמן שהלהקה קיימה את סיבוב ההופעות Use Your Illusion Tour. האלבום התמקם במקום השני במצעד האלבומים של מגזין בילבורד ומכר כ-685,000 עותקים בשבוע הראשון שיצא, לעומת אלבומו המשלים שמכר כ-770,000 עותקים. בסך הכל מכר שני האלבומים כ-7 מיליון עותקים כל אחד ולשניהם הוענקו 7 תוארי "אלבום פלטינה", על-פי RIAA. האלבום היה מועמד לפרס גראמי על "אלבום ההארד רוק הטוב יותר", בשנת 1992.

## רקע
צמד אלבומי *Use Your Illusion* הציגו נקודת מפנה בצליליה של להקת Guns N' Roses. למרות שלא נחסרו ממנו צלילי הרוק הכבד הידועים מאלבום הבכורה, *[[Appetite for Destruction]]*, הצליח Use Your Illusion I לייצר כותרת חדשה ובוגרת יותר ללהקה, עם שילוב אלמנטים של בלוז, מוזיקה קלאסית והבי מטאל. שילוב אלמנטים אלו בא לידי ביטוי בשימוש בפסנתר במספר שירים באלבום - בהובלת הסולן אקסל רוז והקלידן דיזי ריד, ביניהם "November Rain" ו-"Don't Cry".

נקודת מפנה נוספת שהוצגה באלבום, אופיינה בצלילי התופים השונים מאלבומיה הקודמים של הלהקה - בעקבות החלפת המתופף סטיבן אדלר, אשר התמודד עם התמכרותו הקשה להירואין, ב-מאט סורום.
מספר שירים באלבום נכתבו עוד בימיה המוקדמים של הלהקה, אך לא נכללו באלבום הבכורה *Appetite for Destruction* (עם זאת, הם הופיעו באלבום בוטלג בשם "Rumbo Tapes"). שינוי נוסף המוצג באלבום מתאפיין בשירים ארוכים יותר, כדוגמת בלדת הרוק November Rain - אשר אורכה מגיע כמעט ל-10 דקות, והשיר Coma שאורכו קצת יותר מ-10 דקות.

באלבום ניתן להבחין בנוסף בזמרה של גיטריסט הלהקה (דאז), איזי סטראדלין, בשירים "Dust N' Bones", "You Ain't the First" ו-"Double Talkin' Jive".

## עטיפה
עטיפות שני האלבומים, Use Your Illusion I & II, עוצבו על ידי האמן האמריקאי-אסטוני מארק קוסטאבי. שתי העטיפות מכילות דמות מסוימת מציורו של רפאל, אסכולת אתונה. השוני היחיד בין שתי העטיפות הוא בצבען - צהוב ואדום בראשון, סגול וכחול בשני.

## רשימת רצועות

## משתתפים
*אקסל רוז - זמרה, פסנתר, שירת מקהלה, סינתיסייזר, תכנות, קולות רקע, גיטרה אקוסטית ואפקטים
*סלאש - גיטרה חשמלית, גיטרה אקוסטית, גיטרת קצב, גיטרת סלייד, גיטרת דוברו, גיטרה קלאסית, גיטרת בס בעלת 6 מיתרים וקולות רקע
*איזי סטראדלין - גיטרת ליווי, קולות רקע, גיטרה אקוסטית, גיטרה חשמלית, שירה וכלי הקשה
*דאף מק'אגן - גיטרת בס, גיטרה אקוסטית וקולות רקע
*מאט סורום - תופים, כלי הקשה ושירת מקהלה
*דיזי ריד - קלידים וקולות רקע

## קישורים חיצוניים

## הערות שוליים

קטגוריה:אלבומי Guns N' Roses
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה בברזיל
קטגוריה:אלבומי יהלום בקנדה
קטגוריה:אלבומי חברת גפן רקורדס
המשחקים הנומדים העולמיים

[180px|ממוזער|לוח טוגוז קורגול - משחק [מנקלה לשני משתתפים]]
**המשחקים הנומדים העולמיים** (בקירגיזית: Дүйнөлүк көчмөндөр оюндары, ברוסית: Всемирные игры кочевников) הם תחרות בינלאומית של ענפי ספורט אתניים הנהוגים במרכז אסיה. המדינות העיקריות המשתתפות במשחקים הן: קירגיסטן, קזחסטן, אזרבייג'ן, אוזבקיסטן, טורקמניסטן, טג'יקיסטן ורוסיה.

המשחקים נערכו לראשונה בקירגיסטן ב-2014 ושנית שם ב-2016. במשחקים שנערכו בשנת 2018 השתתפו ספורטאים מ-66 מדינות.

## ענפי ספורט
* אליש  (קירגיזית: Алыш) - סוג של 
* סלבורון  (קירגיזית: Салбурун) - ספורט המשלב בזאות, קשתות ברכיבה, וציד באמצעות  (כלב רוח קירגיזי)
* שגאי  (מונגולית: шагай) - משחקי מזל מסורתיים באמצעות הטלת עצמות
* מרוצי סוסים
* אר אניש  (קירגיזית: Эр эңиш) - היאבקות ברכיבה על סוס
* טוגוז קורגול  (קירגיזית: Тогуз коргоол) - משחק מנקלה 
* קורש  (טטרית: күреш) - סגנון היאבקות טורקי מסורתי
* בוזקאשי (טג'יקית: бузкашӣ)

## קישורים חיצוניים
* 

קטגוריה:תחרויות ספורט רב-ענפיות
קטגוריה:אסיה: תחרויות ספורט
קטגוריה:קירגיזסטן: ספורט
קטגוריה:קזחסטן: ספורט
קטגוריה:אזרבייג'ן: ספורט
קטגוריה:אוזבקיסטן: ספורט
קטגוריה:טורקמניסטן: ספורט
קטגוריה:טג'יקיסטן: ספורט
קטגוריה:רוסיה: ספורט
G N' R Lies

***G N' R Lies***, ידוע גם כ-***Lies*** (בתרגום מאנגלית: **שקרים**), הוא אלבום האולפן השני של להקת ההארד רוק האמריקאית Guns N' Roses. האלבום יצא לאור בשנת 1988. אף-על פי שהאלבום נחשב למיני-אלבום רשמית, הוא שוחרר כאלבום אולפן. האלבום מכר כ-5 מיליון עותקים בארצות הברית בלבד, לפי RIAA. השיר "Patience", היחיד ששוחרר מתוך האלבום כסינגל, התמקם במקום הרביעי במצעד האלבומים של מגזין הבילבורד.

## רקע והפקה
ארבעת השירים הראשונים באלבום הופיעו קודם לכן במיני-אלבום של הלהקה, *Live ?!*@ Like a Suicide*. ארבעת השירים הנותרים אקוסטיים וייחודים לאלבום. הם נכתבו והוקלטו בכמה סשנים (אסיפות) בודדים - מלבד "You're Crazy", אשר הוקלט קודם לכן בגרסה שונה לאלבום הבכורה של הלהקה, *[[Appetite for Destruction]]*.

בראיונות לאחר השקת האלבום, ציין סולן הלהקה, אקסל רוז כי אהב את צלילי הלהקה בארבעת השירים האחרונים, אך שנא את איך שהוא עצמו נשמע בשירה.
רוז נזכר כי קולו היה מחוספס וצרוד, כתוצאה מסיבוב ההופעות שערכה הלהקה לפני הקלטת האלבום והוסיף כי אם היה ביכולתו - הוא היה מקליט שוב את קולו בסשן נפרד.

גרסה שונה ומהירה יותר של "You're Crazy" הוקלטה קודם לכן לאלבום *Appetite for Destruction*, וכעת הוקלטה מחדש כפי שתוכננה להישמע במקור. האלבום *G N' R Lies* מכיל כמה גרסאות כיסוי (קאברים) ללהקות אחרות, ביניהם: "Mama Kin" מאלבום הבכורה של להקת אירוסמית', "Nice Boys" מאלבום הבכורה של להקת Rose Tattoo (להקת רוק אנד רול אוסטרלית אשר ניגנה במקור עם AC/DC) ו-"Reckless Life" של Hollywood Rose (להקתם הראשונה של אקסל רוז ואיזי סטראדלין יחד, אשר הפכה מאוחר יותר ללהקת Guns N' Roses).

## עטיפה
עטיפת האלבום מהווה פארודיה לעיתוני טבלואיד וכך גם הערות האלבום. עיצוב העטיפה עבר מספר שינויים קוסמטיים לפני שיצא האלבום לאור, כדוגמה: בתחתית צד שמאל של העטיפה, היה כתוב במקור: "Wife-beating has been around for 10,000 years", הכתובת שונתה ל: "LIES LIES LIES".

עטיפת האלבום מזכירה בעיצובה את אלבומו של ג'ון לנון, *Some Time in New York City*.

## רשימת רצועות

## משתתפים
*אקסל רוז - שירה, פסנתר ושריקות
*סלאש - גיטרה חשמלית, גיטרה אקוסטית וקולות רקע
*איזי סטראדלין - גיטרת ליווי, גיטרה אקוסטית וקולות רקע
*דאף מק'אגן - גיטרת בס, גיטרה אקוסטית וקולות רקע
*סטיבן אדלר - תופים וקולות רקע

## קישורים חיצוניים

## הערות שוליים

קטגוריה:אלבומי Guns N' Roses
קטגוריה:אלבומים באנגלית
קטגוריה:אלבומי חברת גפן רקורדס
קוריסיים

ממוזער|Megalechis thoracata
**קּוֹרְיָסִיִּים** (שם מדעי: Callichthyidae) היא משפחה של דגים מסדרת השפמנונאים המצויים בנהרות ואגמים טרופיים באמריקה הדרומית.

מינים אלה קטנים, בעלי זיפים בולטים, בעלי שורות של חריצים גרמיים משני צידי גופם והם חיים בקרבה לקרקעית. רבים מהם הם דגי נוי המנקים את המים, בעיקר בני הסוג קורידורס.

במשפחה זו מינים מגוונים המסתגלים לאזורי מחיה וצורות חיים שונות. ביניהם כמה מינים המסוגלים לנשום אוויר וחיים במים דלים בחמצן.

## מיון
* תת-משפחת Callichthyinae
**סוג *Callichthys*
**סוג *Dianema*
**סוג *Hoplosternum*
**סוג *Lepthoplosternum*
**סוג *Megalechis*
* תת-משפחת Corydoradinae
**סוג *Aspidoras*
**סוג *Brochis*
**סוג קורידורס (*Corydoras*)
**סוג *Scleromystax*

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
תמירון

**תְּמִירוֹן** (שם מדעי: *Himantopus*) הוא סוג של עופות גדה ממשפחת הסייפניים המכילים 5 מינים. עופות אלה בעלי גוף שחור-לבן, מקור צר וארוך ורגליים ארוכות בהרבה יחסית לאורך הגוף, מסיבה זו הוא מכונה תמירון ("תמיר" = "גבוה").

התמירון חי באזורי ביצה וגדות נחלים או אדמות בוץ ומחפש שם סרטנים קטנים וכן יצורים קטנים נוספים שהוא מוציא מהאדמה או מהמים. הוא איננו יכול לשחות במים אך מסוגל לעופף מעליהם.

### מינים
*תמירון מצוי (*Himantopus himantopus*)
*תמירון לבן-ראש (*Himantopus leucocephalus*)
*תמירון שחור-צוואר (*Himantopus mexicanus*)
*תמירון הוואי (*Himantopus knudseni*)
*תמירון שחור (*Himantopus novaezelandiae*)

התמירון מפוספס (*Cladorhynchus leucocephalus*) מוגדר כיום כמין יחיד בסוגו ובעבר שויך לסוג זה.

## קישורים חיצוניים

* 

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:סייפניים
לסתניים

**לסתניים** (שם מדעי: Opistognathidae) היא משפחת דגים ימיים מסדרת הדקראים בו 3 סוגים ו-80 מינים. דגים אלה שוכנים באזורים הרדודים, עד עומק 100 מטר, והטרופיים של האוקיינוס האטלנטי, האוקיינוס השקט והאוקיינוס ההודי.

הם בעלי לסתות גדולות מהם קיבלו את שמם, עיניים גדולות וסנפיר גב בולט עם סנפירי גב וסנפירי זנב קטנים והם מזכירים במראם קרנוניים. הם קטנים ומגיעים מאורך 10 ס"מ לחצי מטר. 

דגים אלה חיים בסמיכות לחולות הים ובונים בהם מחילה בה הם שוכנים. הם יוצאים מדי פעם החוצה כדי לאכול פלנקטון או יצורים קטנים ויזנקו חזרה בעת סכנה. הם מאוד טריטוריאליים.

## מיון
*משפחה **לסתניים** (Opistognathidae)
**סוג *Lonchopisthus*
**סוג *Opistognathus*
**סוג *Stalix*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1835
קטגוריה:טקסונים שתוארו בידי שארל לוסיאן בונפרטה
קטגוריה:דמויי-דקר
ישמעאל הכהן טנוג'י

רבי **ישמעאל הכהן טנוג'י** (חי במאה ה-16) היה מגדולי רבני מצרים וראש רבני קהיר, וחיבר ספרים בתוניסיה ובמצרים.

שלמה אברהם רוזאניס מצטט מדברי רבי דוד קונפורטי, ולפיו לאחר שהגיע למצרים ולאחר שחיבר את "ספר הזיכרון" בשנת ה'ש"ג (1543), עלה לארץ ישראל והתיישב בירושלים, בה נולד בנו רבי יהודה הכהן טנוג'י. שנים רבות לאחר מכן, חזר רבי ישמעאל הכהן טנוג'י למצרים עם שני ילדיו, יהודה, ובן נוסף, רבי שמואל הכהן.

אין להחליף בינו לבין רבי ישמעאל הכהן ממודנה המאוחר לו.

מכתביו נשתמר **ספר הזיכרון** (נדפס פיררה ה'שט"ו) שהביא לפרסומו.

## לקריאה נוספת
* Denis Cohen-Tannoudji, Les enfants d'Yishmaël : itinéraires séfarades maghrébins, du Moyen Age à nos jours : essai historique, Hermann, Paris (2010).
* חיד"א, **[[שם הגדולים]]**, א, מערכת י, פריט שפ"ט: הגאון מהר"ר ישמעאל הכהן.
* בנימין רפאל כהן, **מלכי תרשיש**, נתיבות תשמ"ו. הפרק משפחת "כהן טנוג'י", עמ' קפ"ד-קפ"ה.

## קישורים חיצוניים
* 
;ספרו
* 

## הערות שוליים

קטגוריה:רבנים תוניסאים
קטגוריה:קהיר: רבנים
קטגוריה:מחברי ספרות תורנית
קטגוריה:יהודי מצרים במאה ה-16
קווין מנגום

**קווין ויין מנגום** (באנגלית: **Kevin Wayne Mangum**) (נולד ב-6 באוקטובר 1960) הוא קצין בדימוס בדרגת לוטננט גנרל ששירת כסגן מפקד וראש מטה פיקוד האימונים וההדרכה של צבא ארצות הברית.

## ביוגרפיה
מנגום סיים ב-1982 את לימודיו באקדמיה הצבאית של ארצות הברית והתגייס לצבא.

הוכשר כטייס מסוקי UH-60 בלק הוק, שירת תחילה בקוריאה הדרומית ונבחר להצטרף לרגימנט האווירי למבצעים מיוחדים ה-160. שימש מפקד כיתה בחטיבה, קצין מבצעים גדודי ומפקד פלוגה. כמו כן שירת כמפקד פלוגה בגדוד הרביעי של רגימנט האווירי ה-101, וברגימנט האווירי השני בקוריאה הדרומית. בשנים 2000–2002 פיקד על הגדוד הראשון ברגימנט האווירי למבצעים מיוחדים ה-160.

תפקידים נוספים אותם מילא היו במרכז ללוחמה אלקטרונית בבסיס חיל האוויר קלי בטקסס, ובפיקוד המבצעים המיוחדים המשולבים בפורט בראג.

במאי 2005 מונה למפקד הרגימנט האווירי למבצעים מיוחדים ה-160 ושירת בתפקיד במשך שלוש שנים.

במאי 2008 קודם לדרגת בריגדיר גנרל ומונה לסגן מפקד הדיוויזיה ההררית העשירית. שירת כסגן מפקד הדיוויזיה המשוריינת הראשונה בעת שהוצבה בעיראק ושימש כראש צוות הכשרת כוחות הלוחמה בטרור העיראקיים. במרץ 2011 מונה למפקדו הראשון של פיקוד מבצעי אוויר מיוחדים של צבא ארצות הברית. ביוני 2012 מונה למפקד המרכז למצוינות בתעופה של הצבא.

במרץ 2014 קודם לדרגת לוטננט גנרל ומונה לסגן מפקד וראש מטה פיקוד האימונים וההדרכה של צבא ארצות הברית. שירת בתפקיד עד אפריל 2017.

לאחר פרישתו מונה לסגן נשיא לפיתוח עסקי בתחום תוכניות צבאיות למערכות מסוקים בחברת לוקהיד מרטין. הוא משמש גם חבר הוועדה המייעצת למחלקת ההגנה של ארצות הברית בנושא שירות צבאי של נשים.

מנגום בעל תואר שני במנהל עסקים מאוניברסיטת ובסטר.

## קישורים חיצוניים

* ביוגרפיה באתר פיקוד האימונים וההדרכה

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
מעוטרי צלב התעופה המצוינת
קטגוריה:מעוטרי מדליית השירות המצוין (צבא ארצות הברית)
קטגוריה:טייסי צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת ובסטר
קטגוריה:עובדי לוקהיד מרטין
קטגוריה:אמריקאים שנולדו ב-1960
עונת 1951/1952 בפוטבול ליג

**עונת 1951/1952** הייתה העונה ה-53 של הפוטבול ליג שהיא הייתה הליגה האנגלית הבכירה בכדורגל. העונה החלה ב-18 באוגוסט 1951 והסתיימה ב-3 במאי 1952. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.  

הליגה הבכירה כללה 22 קבוצות. פרסטון נורת' אנד ומנצ'סטר סיטי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

מנצ'סטר יונייטד זכתה באליפות בפעם השלישית בתולדות המועדון.   

בסוף העונה לליגת משנה ירדו האדרספילד טאון ופולהאם. במקומן לליגה הבכירה עלו שפילד ונסדיי וקארדיף סיטי.

## כדורגלנים מצטיינים
חורחה רובלדו () מניוקאסל יונייטד כבש 33 שערים וזכה בתואר מלך השערים. זו הייתה הפעם הראשונה שכדורגלן זר זכה בתואר.

בילי רייט מוולברהמפטון וונדררס זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1951
קטגוריה:תחרויות כדורגל ב-1952
קטגוריה:עונות בפוטבול ליג
קטגוריה:1951 בממלכה המאוחדת
קטגוריה:1952 בממלכה המאוחדת
קון או'ניל

**רוברט "קון" או'ניל** (באנגלית: **Robert "Con" O'Neill**; נולד ב-15 באוגוסט 1966) הוא שחקן וזמר אנגלי.

## ביוגרפיה
או'ניל נולד בווסטון-סופר-מר שבמחוז סאמרסט בדרום-מערב אנגליה. 

הוא החל את הקריירה שלו בתיאטרון לנוער אברימן בליברפול. ב-1988 זכה או'ניל בפרס אוליבייה לשחקן הטוב ביותר במחזמר על הופעתו במחזמר "אחים בדם" מאת וילי ראסל. ב-1993 היה מועמד לפרס טוני בקטגוריית השחקן הטוב ביותר על הופעתו בברודוויי ב"אחים בדם".

בשנות השמונים של המאה העשרים שיחק או'ניל בתפקיד ג'קסון בסדרת הטלוויזיה הבריטית "One Summer".

ב-1990 כיכב או'ניל בסרט "Dancin' thru the Dark", עיבוד למחזה "Stags and Hens" מאת וילי ראסל. ב-1992 שיחק לצדו של ג'וד לאו בבכורה העולמית של המחזה "The Fastest Clock in the Universe" מאת פיליפ רידלי. 

ב-1999 כיכב בסרט "הפיתוי האחרון 2".

ב-2006 כיכב בתפקיד אסטון בסיבוב הופעות של המחזה "מנהל הבית" מאת הרולד פינטר בהפקת תיאטראות שפילד לצדם של דייוויד בראדלי ונייג'ל הרמן.

בשנת 2008 הופיע או'ניל בסדרת הדרמה של ה-BBC, "צדק פלילי" בדמות עורך הדין ראלף סטון. הוא גילם את דמותו של ג'ו מיק הן בסרט "Telstar: The Joe Meek Story" מ-2008, והן במחזה משנת 2005. 

ב-2011 שיחק בתפקיד פועל הנמל אדי קרבון במחזה "מראה מעל הגשר" מאת ארתור מילר שהוצג בתיאטרון רויאל אקסצ'נג' במנצ'סטר. על תפקיד זה זכה או'ניל בפרס תיאטרון מנצ'סטר לשחקן הטוב ביותר.

ב-2013 שיחק או'ניל בתפקיד פאולוס במיני-סדרה "The Bible". 

בשנים 2014 עד 2017 הופיע בתפקיד ואל פירסון בסיטקום "הדוד" של ערוץ BBC Three. 

או'ניל גילם את קליף בסדרת הטלוויזיה "מלפפון" ששודרה בערוץ 4. בין 6 בפברואר 2015 עד 7 במרץ 2015 כיכב או'ניל בהפקה לציון 35 שנה של המחזה "לחנך את ריטה" מאת וילי ראסל שהועלתה בליברפול פלייהאוס. 

ב-2016 הופיע בתפקיד ניל אקרויד בעונה השנייה של הסדרה "עמק האושר". עוד באותה שנה שיחק בתפקיד ג'ו ברירלי בעונה השנייה של הסדרה "Ordinary Lies", ובשני פרקים של הסדרה "Class" ספין-אוף של סדרת המדע בדיוני "דוקטור הו".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:אנגלים שנולדו ב-1966
טבלת אזניים

ממוזער
**טבלת אזניים** (בלטינית: **Tabula ansata**, טבולה אנסטה, מילולית: "לוח בעל אזניים") הוא לוח מלבני עם שני משולשים צמודים לשני קודקודיו, אשר שימש בדרך כלל לכתובות הקדשה או זיכרון והיה נפוץ בתקופת האימפריה הרומית.

מצעד הניצחון הרומי, הטריומף, כלל תהלוכת שלל, שלוותה בכתובות שנכתבו על הלוחות המלבניים בעלי שתי ה"אוזניים" והסבירו אודות אותם חפצים המוצגים בתהלוכה שאינם מוכרים לאנשי רומא.

[ממוזער|טבלאות אוזניים מוצגות בתבליט מצעד הניצחון הרומאי ב[שער טיטוס. (התבליט מוצג בבית התפוצות)]]

## קישורים חיצוניים

## הערות שוליים

קטגוריה:רומא
רנו Type FD

**רנו Type FD** (בצרפתית: **Renault Type FD**) היא מכונית פתוחה בחלקה בתצורת "לנדולט", מתוצרת יצרנית הרכב הצרפתית **[[רנו]]** אשר יוצרה בין השנים 1919–1920.

חברת המוניות הפריזאית "Compagnie Générale des Voitures à Paris" השתמשה בדגם ה"רנו Type FD" כרכב מונית.

## הערות שוליים

קטגוריה:מכוניות לנדולט
FD
קטגוריה:דגמי מכוניות שהושקו ב-1919
קטגוריה:מכוניות צרפתיות
רעידת האדמה באיים האלאוטיים (1946)

[ממוזער|ה[אנדרטה שנבנתה לזכר ההרוגים בהוואי]]

**רעידת האדמה באיים האלאוטיים** (באנגלית: **1946 Aleutian Islands earthquake**) ב-1 באפריל 1946 הייתה רעידת אדמה ליד האיים האלאוטיים, אלסקה. לפי סולם מגניטודה, הייתה רעידת האדמה בעוצמה של 8.6, ולפי סולם מרקאלי רעידת האדמה הייתה בדרגה 6 (חזקה). כתוצאה מרעידת אדמה זו הגיע מספר הנפגעים ל-165–173 איש ולנזק של 26 מיליון דולר. קרקעית הים לאורך השבר הייתה מורמת, מה שגרם לצונאמי רחב-טווח עם גלים הרסניים מרובים, בגבהים הנעים בין 45 ל-130 רגל. הצונאמי מחק את המגדלור סקוטש קאפ  באי אונימק , אלסקה וכתוצאה מכך נהרגו כל חמשת שומרי המגדלור. למרות חורבן האי אונמק, כמעט ולא הורגשה השפעת הצונאמי באלסקה גופא. הגל פגע באי קאואיי 4.5 שעות לאחר רעידת האדמה, ואילו בעיר הילו פגע הגל 4.9 שעות מאוחר יותר. ילדי הוואי לא היו מוכנים אליו בשל חוסר היכולת להעביר את כל האזהרות מהרס המגדלור שהחל עם תחילת הצונאמי. השפעות הצונאמי הגיעו גם אל החוף המערבי של ארצות הברית.

הצונאמי היה חזק במיוחד ביחס לגודל רעידת האדמה. האירוע סווג כרעידת אדמה צונאמית  עקב הפער בין גודלו של הצונאמי לבין גודלו הנמוך יחסית של גל מים על פני השטח. ממדי ההרס הניעו את הקמתה של מערכת גלי הים הסייסמית, שהפכה מאוחר יותר למרכז האזהרה לצונאמי באוקיינוס השקט  ב-1949.

## ראו גם
* רעידות אדמה

## קישורים חיצוניים
* 

* Tsunami Animation: Unimak Island, Aleutian Islands, 1946 – Pacific Tsunami Warning Center
* 1946 Aleutians Tsunami – Western States Seismic Policy Council
* Mystery of Deadly 1946 Tsunami Deepens – *[[LiveScience]]*


## הערות שוליים

קטגוריה:רעידות אדמה ב-1946
קטגוריה:ארצות הברית: רעידות אדמה
קטגוריה:אלסקה: היסטוריה
קטגוריה:1946 בארצות הברית
קטגוריה:צונמי
קטגוריה:הוואי: היסטוריה
אפקט מורינג

**אפקט מורינג** מתייחס לתופעה בתחבורה ציבורית המתרחשת במצב בו התדירות (לדוגמה, מספר אוטובוסים המגיעים בשעה) עולה כתגובה לביקוש ועקב כך למעשה, הביקוש הגובר מקצר את זמן ההמתנה בתחנות. מכיוון שזמן ההמתנה מהווה חלק מעלות הנסיעה, אפקט מורינג רומז על כך שיש תשואה עולה לגודל לתחבורה הציבורית.

האפקט נקרא על שמו של הכלכלן פרופסור הרברט מורינג מאוניברסיטת מינסוטה שתיאר את התכונה הזו במאמרו משנת 1972.

## דוגמה
נניח שישנו קו אוטובוס שעובר בתחנה מסוימת פעם בשעה. אם נוסעים מגיעים לתחנת האוטובוס בזמנים אקראיים, ממוצע זמן ההמתנה יהיה 30 דקות. אם מספר הנוסעים לשעה יגדל עד לרמה המצדיקה הגדלה של התדירות לשני אוטובוסים בשעה, זמן ההמתנה הממוצע ירד ל-15 דקות. נוכחותם של הנוסעים הנוספים הפחיתה את העלויות של הנוסעים הקיימים. עומס משתמשים זה יוצר אפקט הפוך לעומס בכבישים הנוצר לרוב מתחבורה פרטית, שם גידול של מספר המשתמשים מפחית את המהירות ומגדיל את זמן הנסיעה ואת והעלויות לשאר המשתמשים.

## השפעות
אפקט מורינג משמש לעיתים כטיעון לתמיכה בסבסוד תחבורה ציבורית על בסיס כך שבמקרים שהאפקט מתקיים, העלות השולית מנסיעה קטנה מהעלות הממוצעת וסבסוד בגובה העלות השולית משפר את הרווחה. האפקט גם מדגיש את חשיבותם של נתיבי תחבורה ציבורית. בנתיבים אלו ישנם פחות עיכובים הנגרמים לרוב מתנועת תחבורה פרטית, כתוצאה מכך זמן הנסיעה מתקצר, מה שמושך יותר משתמשים. כאמור עם יותר משתמשים, בשלב מסוים התדירות עולה, דבר שמקצר את הזמן עוד יותר ומושך משתמשים נוספים וחוזר חלילה. האפקט גם פועל בכיוון ההפוך כאשר ירידה בכמות הנוסעים יכולה להוביל לירידה בתדירות. מעגל זה יימשך עד אשר רק הנוסעים השבויים, אלו ללא אלטרנטיבה, יהיו המשתמשים היחידים בשירות. כיוון האפקט מושפע פעמים רבות מהמבנה העירוני וצפיפות האוכלוסייה.
## ראו גם
* אפקט רשת
* השפעות חיצוניות מועילות
* פרדוקס דאונס-ת'ומסון
## הערות שוליים

קטגוריה:תחבורה ציבורית
קטגוריה:כלכלת תחבורה
לנדולט

[ממוזער|290px| [רולס-רויס סילבר גוסט לנדולט (תמונה מספר 2)]]
**מכונית לנדולט** (באנגלית: **Landaulet**) הוא סוג של מכונית בעלת גג רכב אשר נפתח בחלקו (הקדמי או האחורי).

## היסטוריה
לפני ייצור מכוניות לנדולט, ייצרו באירופה כרכרות לנדולט", אשר היו מיועדות לשניים עד ארבעה נוסעים (בתא סגור), ואילו נהג הכרכרה ישב חשוף בקדמת הכרכרה, ללא הגנת הגג.

רוב דגמי הלנדולט יוצרו באירופה, החל מ-1910 עד שנות ה-30 של המאה ה-20.

משנות ה-60 של המאה ה-20 יוצרו מכוניות בתצורת לנדולט בכמות מזערית, באירופה, בעיקר דגמי לימוזינה אשר היו מיועדים לראשי מדינות.

מאפייני ייצור דגמי הלנדולט השתנו מאוד במהלך השנים. בראשית המאה העשרים, בדרך כלל החלק הקדמי של גג הדגם היה פתוח, ואילו משנות ה-60 של המאה ה-20 החלק האחורי של הגג היה נפתח, והחלק הקדמי היה נשאר סגור.

משנות ה-60 של המאה ה-20, גג הרכב מעל המושבים הקדמיים נשאר סגור, והחלק האחורי של תא הנוסעים אשר היה מכוסה בדרך כלל בברזנט אשר היה מתקפל, ומשאיר את חלקו האחורי של תא הנוסעים פתוח.

דגמי הלנדולט אופיינו בבסיס גלגלים ארוך, וכללו מכוניות פאר מסוג לימוזינות.

לואי רנו עיצב בשנת 1908 את דגם הלנדולט רנו Type AX, בנוסף לתצורות הקופה והקבריולה של הדגם.

בשנת 1965 ייצרה חברת מרצדס את דגם "מרצדס בנץ 600 לנדולט" אשר היה מיועד לאפיפיור פאולוס השישי.

חברת מייבאך ייצרה את דגם "מייבאך 62 S לנדולט" בשנת 2011.

בשנת 1961 ייצרה חברת לנצ'יה את דגם לנצ'יה פלמיניה 335 אשר שימשה את נשיאי הרפובליקה האיטלקית.

## תמונות

קובץ:Queen Elizabeth II - 1965.jpg|אליזבת השנייה, מלכת הממלכה המאוחדת בביקור ב -גרמניה (1965), ב- "מרצדס לנדולט"
קובץ:Mercedes-Benz W189 - 300 d Landaulet.jpg| מרצדס בנץ W189 לנדולט
קובץ:Fiat Brevetti Cabriolet-Royal 1906.jpg| פיאט Brevetti לנדולט, שנת 1906
קובץ:Rolls Royce 1905 Landaulet.jpg| רולס-רויס לנדולט, שנת 1905
קובץ:MHV De-Dion-Bouton Landaulet 1908 02.jpg|דה דיון בוטון לנדולט, שנת 1908
קובץ:Budapest II., Retek utca a Káplár utca felé nézve. Fiat 520 típusú személygépkocsi. Fortepan 71219.jpg| פיאט 520 לנדולט
קובץ:Fiat Tipo 2 1909.jpg| פיאט 2B, לנדולט, שנת 1909
קובץ:Cadillac 57 V8 Town Car 1917.jpg|קדילאק 1957 לנדולט
קובץ:Landaulet-Kutsche, Baujahr 1898 (1).jpg|כרכרת לנדולט, 1898
קובץ:Mercedes-Benz S 500 lang Landaulet.jpg|מרצדס בנץ S 500, לנדולט
קובץ:Festa della Repubblica 2008-3.jpg|לנצ'יה פלמיניה 335 שנת 1961 - בתמונה: נשיא הרפובליקה האיטלקית ג'ורג'ו נפוליטנו


## ראו גם
* סיווג מכוניות

## לקריאה נוספת
* פולמן לנדולט 1967 (600 Pullman Landaulet 1967 - גלריות - אוטו)

## קישורים חיצוניים

* מייבאך לנדולט, (5:28 דקות), יו-טיוב

*
קטגוריה:ערכים שבהם תבנית בריטניקה אינה מתאימה
לנדולט
אברהם בן יצחק הלוי תמך

רבי **אברהם בן יצחק הלוי תמך** (לעיתים: **תמ"ך**; נפטר ב-1393) היה רב, פרשן התנ"ך, הוגה דעות ומשורר בן יהדות ספרד, תושב גירונה ותלמיד חבר של רבינו נסים בן ראובן (הר"ן). נודע בפירושו לשיר השירים.

פירושיו לקטעים שונים במקרא נשתמרו בכתבי-יד, בגניזת קהיר, ואחדים מהם הוהדרו והודפסו ברבות הימים.

## לקריאה נוספת
* ליאון אריה פלדמן, **ר' אברהם ב"ר יצחק הלוי תמך**: פירוש לאיכה פרק ג, הדרום, כח (תשכ"ט), עמ' 222–237

## קישורים חיצוניים
* 
* תמך, אברהם בן יצחק הלוי, ערכו ב-Encyclopaedia Judaica

* 

קטגוריה:פרשני המקרא
קטגוריה:ראשוני ספרד
קטגוריה:נפטרים ב-1393
קטגוריה:יהודי ספרד במאה ה-14
דורון דוד גולד

הרב **דורון דוד גולד** (נולד בט"ו באייר ה'תשכ"ד, 27 באפריל 1964) הוא משגיח בישיבת אמרי משה הספרדית ובישיבת מגדל עוז, מחבר ספרי מוסר ומחשבה. בעבר היה משגיח בישיבת איתרי ובישיבת דרך חכמה.

## ביוגרפיה
נולד בארצות הברית לשרה ולרב שמואל יהושע גולד, מחבר הספר 'עיונים ברש"י'. בילדותו עלתה משפחתו לישראל והתיישבה בפתח תקווה. למד בישיבת נחלת יעקב בבני ברק אצל הרב אברהם יצחק ברזל. לאחר נישואיו התגורר בבני ברק. לאחר תקופה התמנה למשגיח בישיבת איתרי וכשהוקמה הישיבה הספרדית תפארת משה בבני ברק מונה במקביל למשגיח בה. בשנת תשס"ג (2003) עבר לשמש משגיח בישיבת דרך חכמה בירושלים. בשנת תשפ"ב (2022) עבר לשמש משגיח בישיבת מגדל עוז בגבעת זאב.

בעבר מסר הרב גולד שיחות קבועות בישיבת רבנו חיים עוזר ובישיבת היכל התורה.

הרב גולד מוסר שיחות והרצאות בסמינרים ובכינוסי חיזוק.

הוא מתגורר בשכונת משכנות יעקב בבני ברק.

## חיבוריו
הרב גולד חיבר ספרי מוסר ומחשבה רבים בתחומים שונים. חלקם מסדרות של שיחות שמסר בישיבות.
*
*, 
*
*
*
*
*
* **גדלות הקדמונים** - דרך הלימוד של פרשיות מעשי אבות, סיפורי המקרא וחטאי הקדמונים לפי השקפת חז"ל
* **שבחו גאולים** - מאמרי הכנה לחג הפסח
* **תורתך חנני** - מאמרי הכנה לחג השבועות
* **החזק במוסר**- על נחיצות ואופן לימוד המוסר

## קישורים חיצוניים
* שיחות הרב דורון דוד גולד, באתר בינינו
*שיחות הרב דורון דוד גולד באתר, קול הלשון
* 

קטגוריה:מחברי ספרי מוסר ומחשבה
קטגוריה:משגיחים ישראלים
קטגוריה:ישראלים ילידי ארצות הברית
קטגוריה:בני ברק: רבנים
קטגוריה:רבני ישיבת איתרי
קטגוריה:ישראלים שנולדו ב-1964
האיש שבקיר (תבליט)

**האיש שבקיר** הוא כינויו של תבליט ייחודי בסגנון הלניסטי החקוק בסלע ליד מערת המקדש מעל נחל כזיב, ליד היישוב אבירים.

## תיאור
התבליט חקוק בגובה של כ-3 מטר על מחשוף הסלע מימין לפתח מערת אל-ג'לילה (מערת המקדש) הממוקמת במדרון הצפוני התלול מעל נחל כזיב, כשני קילומטרים ממערב ליישוב אבירים.

התבליט מתאר דמות גבר, ספק לוחם רומאי, לבוש בשמלת קפלים אופיינית המופשלת על זרועו. רגליו שריריות וידו הימנית מונפת קדימה. לשמאלו מסתמן נדן של פגיון, ולראשו כנראה קסדה. גובה הדמות כמטר וחצי. לא ידוע מי מתואר בתבליט ומי חקק אותו, אך על פי החרסים שנמצאו במערת המקדש הסמוכה, מתוארך התבליט לתקופה ההלניסטית בארץ ישראל. תבליטים דומים התגלו בלבנון ובסוריה, אך לא בתחומי ארץ ישראל.

## היסטוריה
התבליט התגלה בשנת 1985 על ידי שמואל באר שערך סקר אריכאולוגי של המערות במצוק נחל כזיב. מתוך כתביו של שמואל:" בעודי סוקר במבטי את המצוקים הצפוניים של הנחל, צפיתי בצוק מרשים שבו נעוצה מערה והיא מוקפת במעל 20 כוכים בגדלים ובגבהים שונים. המערה המרכזית נראתה כמין שקע ענק במצוק, כמו הייתה קורצת והיא קורנת יופי עוצמה וחשיבות. נרגש ומוקסם ממראה עיני המערה מולי כאילו צופנת סוד כמוס... אני נושם ונושף בטפסי במדרון התלול לעברה, הולך בשביל עזים, נאחז בשורשים וזיזי סלע, על הגב תרמיל ובלב תקווה. מה מרגש אותי כל כך? רודפת אותי הרגשה משונה כאילו שמישהו מסתכל בי. הגעתי והתיישבתי בצל המצוק לפוש ממאמץ העלייה ולגמוע מהמימיה ולתכנן את הצעד הבא... קודם סקרתי את המערה המרכזית הגדולה, שמשמשת מדי פעם לאכלס עדרי עיזים. נדחקתי לכול החורים והמחילות, הארתי עם הפנס על הקירות והתקרה. קרקעית המערה הייתה מלאה בשברי חרסים, מתקופות שונות. אני ממשיך ועובר לכוכים שממעל למערה, מטפס בטיפוס מייגע ומפחיד על קיר המצוק, עלי להתרכז היטב ולשים לב היכן אני שם יד ורגל, ואז זה קרה... כמו בסרט מתח העיניים כבר הגיעו לקצה המצוק אבל השכל נשאר תקוע בחצי הדרך, כי נדמה לי שראיתי משהו, במהירות החזרתי את העדשות לאותה נקודה במצוק עליה דיווח השכל ומה שראו עיני הייתה דמות אדם קדמון בגובה טבעי, חצוב בסלע המצוק ברור ושלם, זקוף וגאה, מושיט יד אחת קדימה ועל אמת יד שמאל מונח עודף הגלימה העוטפת את מותניו. הבעת דמותו אירופאית, הוא קירח, מגולח למשעי ויחף פניו פונים מערבה, אל פתחי המערות. אז זה הוא שהסתכל בי ואני כמעט חזרתי הביתה מבלי לגלות תגלית זו... "במשך שנים מספר נשמר מיקום התבליט בסוד, אולם בסופו של דבר סומן אליו שביל של הוועדה לסימון שבילים והוא הפך לנחלת הכלל. בשנת 1992 הוכן העתק של התבליט על ידי רשות העתיקות.

## קישורים חיצוניים
* אמנון גופר, מגזין פנאי, מי מכיר את האיש שבקיר.
* ינון שבטיאל, האיש שבקיר

## הערות שוליים

קטגוריה:הגליל העליון: אתרים ארכאולוגיים
קטגוריה:אתרים הלניסטיים בארץ ישראל
קטגוריה:קצרמר ארכאולוגיה
קטגוריה:תבליטים
קטגוריה:אבירים (יישוב)
האל קרמר

**הרולד "האל" קרמר** (באנגלית: **Harold "Hal" Kramer**) היה שחיין יהודי-אמריקאי. אלוף המכביה הראשונה (1932) במשחה ל-400 מטר חופשי.

## ביוגרפיה
קרמר גדל בניו יורק ולמד בסיטי קולג' של ניו יורק.

במכביה הראשונה שנערכה בשנת 1932 זכה קרמר ב-3 מדליות, 1 זהב ו-2 כסף. מדליית זהב, במשחה ל-400 מטר חופשי בתוצאה של 5:37.8 דקות, לפני אלפרד גוט מאוסטריה (5:41.1 דקות) ומדליות כסף, במשחה ל-100 מטר גב בתוצאה של 1:22.8 דקות, אחרי האי מצ'כוסלובקיה (1:13.8 דקות) ולפני יעקב גודארד מארץ ישראל (1:28.9 דקות) ובמשחה שליחים 3x100 מטר מעורב ביחד עם יוג'ין סיגל ולו אבלסון בתוצאה של 3:52.6 דקות, אחרי צ'כוסלובקיה (3:47.6 דקות) ולפני פולין (4:11.7 דקות).

## קישורים חיצוניים
* College swimmers lose to Fordham, December 19 1930, The Campus
* Slants on Sports, Jewish Telegraphic Agency, July 6, 1934 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי הסיטי קולג' של ניו יורק
קטגוריה:מדינת ניו יורק: שחיינים
קטגוריה:אמריקאים שנולדו במאה ה-20
פטריק דונהיו

**פטריק ג'יימס דונהיו השני** (באנגלית: **Patrick James Donahue II**) הוא קצין בדימוס בצבא ארצות הברית בדרגת לוטננט גנרל. בתפקידו האחרון שירת כסגן מפקד פיקוד כוחות צבא ארצות הברית.

## ביוגרפיה
דונהיו נולד בניו ג'רזי. אביו רוברט שירת כקצין בצבא ארצות הברית במשך 38 שנים והשתחרר בדרגת לוטננט גנרל. שני אחיו שירתו אף הם בצבא, אחד מהם השתחרר בדרגת בריגדיר גנרל.

ב-1980 סיים לימודיו באקדמיה הצבאית של ארצות הברית והתגייס לצבא ארצות הברית. הוא שירת כמפקד מחלקה בדיוויזיית החי"ר השנייה בקוריאה הדרומית, כמפקד פלוגה וסגן מפקד גדוד בדיוויזיה המוטסת ה-82.

בשנים 1998–2001 פיקד על הגדוד הראשון ברגימנט החי"ר 506 של דיוויזיית החי"ר השנייה בקוריאה הדרומית ולאחר מכן שימש קצין אג"ם של הדיוויזיה. בשנים 2002–2003 פיקד על קורס אימון מפקדי חטיבות ועסק בהכנת הצבא לקראת מלחמת עיראק, עם פרוץ המלחמה מונה לראש המטה למבצעים עתידיים של קורפוס V ושירת בעיראק עד מאי 2003.

ביוני 2003 מונה למפקד חטיבה 1 בדיוויזיה המוטסת ה-82, שפרסה באזור קנדהאר שבאפגניסטן. בינואר 2004 נשלחה החטיבה ללחימה בעיראק ובשנים 2005–2006 השתתפה שוב בלחימה באפגניסטן, הפעם במחוז ח'וסת. ביולי 2006 מונה לעוזר מזכיר הצבא של ארצות הברית ולסגן ראש מטה הצבא. באוקטובר 2009 מונה לסגן מפקד דיוויזיית החי"ר השלישית בתקופת הצבתה בצפון עיראק. בדצמבר 2010 מונה לראש ענף פיתוח קונספט ולמידה במרכז לשילוב יכולות הצבא של פיקוד האימונים וההדרכה, במרץ 2012 מונה לסגן ראש מטה הפיקוד. באוגוסט 2012 מונה למפקד כוחות הצבא בפיקוד אפריקה של ארצות הברית.

ביולי 2014 קודם לדרגת לוטננט גנרל ומונה לסגן מפקד פיקוד כוחות צבא ארצות הברית. במאי 2017 סיים את תפקידו ופרש מהשירות הצבאי.

דונהיו בוגר המכללה לפיקוד ומטה של חיל האוויר, בעל תואר שני בלימודי אסטרטגיה ממכללת המלחמה של הצבא ובעל תואר במינהל מאוניברסיטת הרווארד. כמו כן השתתף בתוכנית לימודי יחסים בינלאומיים באוניברסיטת אינסברוק שבאוסטריה. הוא נשוי למורין.

## קישורים חיצוניים

* Fort Bragg welcomes 3-star general, fayobserver.com, 29 ביולי 2014

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים שנולדו ב-1957
ניוראלינק

**ניוראלינק** (באנגלית: **Neuralink**) היא חברת הזנק אמריקאית העוסקת בתחום הנוירוטכנולוגיה.
החברה נוסדה ב-2016 על ידי היזם אילון מאסק ואחרים, ומשרדיה ממוקמים בסן פרנסיסקו שבקליפורניה. מטרת החברה היא פיתוח ממשק ממוחשב המיועד להשתלה במוח האדם.

## היסטוריה
ניוראלינק הוקמה בשנת 2016 על ידי אילון מאסק, מקס הודאק, בן רפופורט, דונגג'ין סאו, פול מרולה, פיליפ סאבס, טים גרדנר, טים הנסון וונסה טולוסה, קבוצת מומחים בתחומים כמו מדעי המוח, ביוכימיה ורובוטיקה. השם "ניוראלינק" נרכש מבעליו הקודמים בינואר 2017.

באפריל 2017 הודיעה ניוראלינק כי היא שואפת לייצר מכשירים לטיפול במחלות מוח קשות בטווח הקצר, עם מטרה בסופו של דבר של שיפור אנושי, המכונה לפעמים טרנס הומניזם. מאסק אמר כי התעניינותו ברעיון נובעת בחלקה מתפיסת המדע הבדיוני "תחרה עצבית" ביקום הבדיוני בסרט "התרבות", סדרה של עשרה רומנים מאת אין מ' בנקס.

מאסק הגדיר את התחרה העצבית כ-"שכבה דיגיטלית מעל קליפת המוח" שלא מרמזת בהכרח על הכנסה כירורגית נרחבת אלא באופן אידיאלי שתל דרך וריד או עורק. מאסק הסביר כי המטרה ארוכת הטווח היא להשיג "סימביוזה עם אינטליגנציה מלאכותית", אותה הוא רואה כאיום קיומי על האנושות אם היא לא נבדקת.

נכון לשנת 2020 מטה ניוראלינק נמצא במחוז המיסיון בסן פרנסיסקו, וחולק את בניין פיוניר עם OpenAI, חברה נוספת שהוקמה על ידי מאסק. ג'ארד בירשל, ראש המשרד המשפחתי של מאסק, הוצג כמנכ"ל, סמנכ"ל כספים ונשיא ניוראלינק בשנת 2018. נכון לספטמבר 2018, מאסק היה בעל הרוב של ניוראלינק אך לא מילא תפקיד בכיר.

עד אוגוסט 2020 נותרו בחברה רק שלושה מתוך שמונה המדענים המייסדים, על פי מאמר של סטאט ניוז שדיווח כי "שנים של סכסוך פנימי בו לוחות זמנים ממהרים התנגשו בקצב האיטי והמצטבר של המדע".

באפריל 2021 הדגימה ניוראלינק קוף המשחק במשחק "פונג" באמצעות השתל ניוראלינק. אמנם טכנולוגיה דומה קיימת מאז שנת 2002, כאשר קבוצת מחקר הדגימה לראשונה קוף שמניע סמן מחשב עם אותות עצביים, מדענים הכירו בהתקדמות ההנדסית בהפיכת השתל לאלחוט ובהגדלת מספר האלקטרודות המושתלות.

במאי 2021 הודיע אחד המייסדים מקס הודאק כי הוא כבר לא עובד עם החברה.

ב-2023 הכריזה החברה שקיבלה את אישור ה-FDA להתחלת ניסויים בבני אדם והיא מחפשת נסיינים. אולם ה-FDA הציג תנאים מקדימים לתחילת הניסויים: טיפול בבעיות בסוללת השבבים, מניעת נדידת חוטי השתל בתוך המוח ויצירת אפשרות לחילוץ בטוח של השבב מבלי לפגוע ברקמת המוח.

במקביל פורסם תחקיר של מגזין WIRED לפיו, מרבית הקופים שהשתתפו בניסויים בהשתלת שתל של ניוראלינק סבלו מסיבוכים רפואיים שהביאו לבסוף למותם.

ב-30 בינואר 2024 הכריז אילון מאסק כי שבב מוחי של ניוראלינק, הושתל לראשונה בבן אדם, לפי דבריו השבב יאפשר לשלוט בטלפון, במחשב או בכל מכשיר אחר - באמצעות המחשבה בלבד.

## קישורים חיצוניים

* 

* 
* 
* 

## הערות שוליים

קטגוריה:חברות אמריקאיות
קטגוריה:אילון מאסק
קטגוריה:נוירולוגיה
יהודה דרור

**יהודה ("צ'ובה") דרור** (4 באפריל 1927 – 25 באוקטובר 2004) היה המפקד הצבאי של קיבוץ רביבים במלחמת העצמאות, גזבר רביבים במשך שנים ארוכות, ובמשך כחמש שנים לא רצופות (1957 - 1959, 1963 - 1964) גם ראש המועצה האזורית רמת הנגב, אליה משתייך הקיבוץ.
## ביוגרפיה
דרור נולד לבתיה ויהושע צ'ובינסקי, בשכונת בורוכוב בגבעתיים. היה חניך בנוער העובד והלומד והתגייס לפלמ"ח בגיל 17. בשנת 1945 הצטרף עם קבוצה שעברה הכשרה אל הקיבוץ הצעיר "רביבים".

אחרי מלחמת השחרור, בה שירת כקצין הביטחון של הקיבוץ, הוא המשיך לשרת בתפקידי קצונה אחרים בצה"ל. בהמשך למד הוראה ולימד בבית הספר המקומי. לצד עבודתו כחקלאי, הוא עסק בפעילויות חברתיות. הוא המשיך לעסוק בהן עד יום מותו. נקבר בבית הקברות בקיבוץ רביבים לצד רעייתו טובה שנפטרה מספר שנים לפניו.
## חיים אישיים
בשנת 1947 הוא התחתן. בתו, טליה, היא אלמנתו של שמואל ריפמן, ששימש כראש מועצת רמת הנגב.

## קישורים חיצוניים
* דף הנצחה באתר קיבוץ רביבים

## הערות שוליים

קטגוריה:ראשי המועצה האזורית רמת הנגב
קטגוריה:אנשי היישוב ילידי הארץ
קטגוריה:רביבים: אישים
קטגוריה:בוגרי הנוער העובד והלומד
קטגוריה:אישים הקבורים ברביבים
קטגוריה:ישראלים שנולדו ב-1927
קטגוריה:ישראלים שנפטרו ב-2004
לנצ'יה פלמיניה 335

ממוזער|290px| לנצ'יה פלמיניה 335

**לנצ'יה פלמיניה 335** (באיטלקית: Lancia Flaminia tipo 335) היא מכונית מהודרת מסוג לימוזינה, 4 דלתות, 7 מקומות ישיבה, תצורת לנדולט אשר יוצרה על ידי יצרנית הרכב האיטלקית **[[לנצ'יה]]** בשנת 1961. 

יוצרו 4 יחידות.

## היסטוריה
דגם הלנצ'יה פלמיניה 33 תוכנן בשנת 1960 לפי בקשתו של נשיא איטליה ג'ובאני גרונצ'י  מחברת עיצוב הרכב פינינפארינה לאור הביקור המתוכנן באיטליה של אליזבת השנייה, מלכת הממלכה המאוחדת. 

דגם לנצ'יה פלמיניה 335 החליף את דגם פיאט 2800 שנת 1939.

בזמן ביקורו באיטליה בשנת 1963, נשיא ארצות הברית ג'ון פיצג'רלד קנדי ערך את סיוריו בדגם "לנצ'יה פלמיניה 335".

## תמונות

2022 Italian Republic Day parade (1).jpg | לנצ'יה פלמיניה 335 
1409RomaLanciaFlaminiaQuirinale.jpg| לנצ'יה פלמיניה 335  (בתמונה: הגג הקדמי והגג האחורי (ברזנט) סגורים)
2june 2007 612.jpg|לנצ'יה פלמיניה 335 (נשיא איטליה ג'ורגיו נפולטינו במושב האחורי, 2007)
Festa della Repubblica 2008-3.jpg|לנצ'יה פלמיניה 335 (נשיא איטליה ג'ורגיו נפולטינו , 2008)
Ciampi (2 giugno).jpg| לנצ'יה פלמיניה 335  - נשיא איטליה, קרלו אזליו צ'אמפי ביום העצמאות של הרפובליקה האיטלקית  - 2 ביוני 2002


## ראו גם
* לנצ'יה פלמיניה
* לימוזינה
* מכונית לנדולט

## קישורים חיצוניים

* לנצ'יה פלמיניה 335
* הלנצ'יה הנשיאותית  (Italia 61 - La Flaminia presidenziale)
* דגמי לנצ'יה שנת 1960 (ראו: לנצ'יה פלמיניה 335)

קטגוריה:דגמי מכוניות שהושקו ב-1961
קטגוריה:מכוניות לנדולט
קטגוריה:לימוזינה
קטגוריה:מכוניות שרד
פלמיניה 335
קטגוריה:כלי רכב איטלקיים
עונת 1953/1954 בפוטבול ליג

**עונת 1953/1954** הייתה העונה ה-55 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1953 והסתיימה ב-26 במאי 1954. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.  

הליגה הבכירה כללה 22 קבוצות. שפילד יונייטד והאדרספילד טאון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

וולברהמפטון וונדררס זכתה באליפות בפעם הראשונה בתולדות המועדון.   

בסוף העונה לליגת משנה ירדו מידלסבורו וליברפול. במקומן לליגה הבכירה עלו לסטר סיטי ואברטון.

## כדורגלנים מצטיינים
ג'ימי גלאזרד מהאדרספילד טאון כבש 29 שערים וזכה בתואר מלך השערים.

טום פיני מפרסטון נורת' אנד זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1953
קטגוריה:תחרויות כדורגל ב-1954
קטגוריה:עונות בפוטבול ליג
קטגוריה:1953 בממלכה המאוחדת
קטגוריה:1954 בממלכה המאוחדת
ג'פרי ביוקנן

**ג'פרי ס. ביוקנן** (באנגלית: **Jeffrey S. Buchanan**) הוא קצין בדימוס בדרגת לוטננט גנרל. שירת כמפקד כוחות הצבא בפיקוד צפון של ארצות הברית (הארמייה החמישית).
## ביוגרפיה
ביוקנן סיים ב-1982 תואר ראשון באקולוגית חיות הבר באוניברסיטת אריזונה והתגייס לצבא ארצות הברית. שירת כמפקד מחלקה רובאית, מפקד מחלקת סיור וסגן מפקד פלוגה בגדוד הראשון של רגימנט החי"ר 504 בדיוויזיה המוטסת ה-82. לאחר קורס קציני חי"ר מתקדם מונה למפקד פלוגת תצפיות בגדוד המודיעין 125 של דיוויזיית החי"ר ה-25. בתפקידו הבא שימש מפקד פלוגה רובאית ומפקד פלוגת מפקדה בגדוד הרביעי של רגימנט החי"ר 22 בדיוויזיה. בשנים 1991–1994 שירת כמפקד פלוגה ומפקד גדוד בווסט פוינט. למד במכללה לפיקוד ומטה של הצבא, ב-1995 מונה לקצין אג"ם של הגדוד הראשון ברגימנט החי"ר 327 של הדיוויזיה המוטסת ה-101 לאחר מכן שימש קצין אג"ם של החטיבה הראשונה בדיוויזיה. ב-1997 מונה לקצין אג"ם בכוח המשימה לאיתור נעדרים של פיקוד האוקיינוס השקט של ארצות הברית.

ביוני 1999 מונה למפקד הגדוד השלישי ברגימנט החי"ר 187 של הדיוויזיה המוטסת ה-101. ביולי 2001 מונה למדריך במרכז הלאומי לאימונים שבפורט ארווין בקליפורניה. ביוני 2003 מונה לראש ענף פיתוח תורות לחימה בבית הספר לחי"ר של הצבא בפורט בנינג.

ביוני 2004 מונה למפקד חטיבת האימונים השנייה בדיוויזיית החי"ר 75, בתקופה שירותו הוצב בעיראק ושימש מפקד צוות העברת השליטה לכוחות המיוחדים של משטרת עיראק ולאימון כוחות המשטרה המקומיים. במאי 2006 מונה לעוזר ראש מטה הארמייה החמישית. בנובמבר 2007 מונה לסגן מפקד הדיוויזיה ההררית העשירית, במהלך מילוי תפקיד זה הוצבה הדיוויזיה בעיראק, תחילה קיבלה אחריות על גזרת מרכז ולאחר מכן על הגזרה הדרומית. באוגוסט 2009 מונה לקצין אג"ם, תכנון ואימונים בפיקוד כוחות המילואים של צבא ארצות הברית. ביולי 2010 מונה לקצין שיתוף פעולה צבאי-אזרחי בפיקוד כוחות ארצות הברית בעיראק וכן שימש דובר הפיקוד. בפברואר 2012 מונה לעוזר מפקד המרכז למצוינות במודיעין של הצבא. באפריל 2012 מונה לסגן מפקד קורפוס I בבסיס המשותף לואיס-מקורד במדינת וושינגטון. ב-2013 מונה למפקד הכוחות הצבאיים באזור הבירה וושינגטון די. סי.. ב-2015 מונה לסגן מפקד כוחות ארצות הברית ונאט"ו באפגניסטן.

באוגוסט 2016 קודם לדרגת לוטננט גנרל ומונה למפקד כוחות הצבא בפיקוד צפון של ארצות הברית (הארמייה החמישית). ב-2017 מונה לקצין הקשר של הצבא ב-FEMA לפיקוח על מאמצי הסיוע בפוארטו ריקו בעקבות הוריקן מריה. ביוני 2019 סיים את תפקיד כמפקד הארמייה החמישית ופרש מהשירות הצבאי.

לאחר שחרורו משמש כיועץ בענייני צבא וביטחון ומכהן כעמית מחקר ב.

ביוקנן בעל תואר שני בפיתוח מנהיגות מהאקדמיה הצבאית של ארצות הברית. הוא נשוי ללורה והם הורים לשני בנים ובת.

## קישורים חיצוניים

*ביוגרפיה באתר אוניברסיטת המדינה של אורגון

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הארמייה החמישית של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
עודד ברזילי

**עודד ברזילי** (2 בינואר 1930 – 18 באוקטובר 2023) היה איש ציבור שכיהן כראש המועצה האזורית רמת הנגב בשנים 1960–1962 ושימש כמהנדס המועצה בשנים 1992–2012.

## ביוגרפיה
ברזילי נולד בכפר גלעדי ובהמשך ילדותו גדל בקיבוץ קריית ענבים. בקריית ענבים הוא נחשף לראשונה מקרוב לפעילות הפלמ"ח כאשר כילד היה נוהג לצפות בגדוד הפלמ"ח שחנה בקיבוץ.

### תקופת הפלמ"ח
כשגדל, הלך ללמוד עם בני גילו בבית הספר החקלאי כדורי על מנת להגשים את חלומו ולהיות חקלאי בארץ ישראל. תוך כדי הלימודים התגבש בו ובקרב חביריו הרצון להתגייס לפלמ"ח כבר בזמן הלימודים בבית הספר. מכיוון שהפלמ"ח היה ארגון חשאי לקח להם זמן למצוא את לשכת הגיוס ובסופו של דבר לאחר מאמצים רבים הם הצליחו לאתר את הלשכה ולהתגייס לפלמ"ח.

מפקדם הראשון היה משולם שביט, שאימן אותם בסתר במקביל ללימודם בבית הספר עד שהפכו לכיתת כוננות חמושה מן המניין.

טבילת האש הראשונה שלהם הייתה בתחילת מלחמת העצמאות בהגנה על קיבוץ בית קשת מהסתערות של ערבים מקומיים, בהמשך השתתפו גם בקרבות ההגנה על משמר העמק. בשלב זה המשך הלימודים כתלמידים מן המניין בבית הספר הפך למורכב מדי ועודד וחבריו הצטרפו לפלמ"ח באופן מלא.

הוא נלחם במסגרת חטיבת יפתח בקרב ח'רבת מאחז, נפצע ועבר תהליך שיקום כנכה צה"ל.

### קיבוץ [[רביבים]] ו[[מועצה אזורית רמת הנגב]]
לאחר השיקום מהפציעה חזר עודד להמשך השלמת הכשרה חקלאית ולאחר ההכשרה הצטרף לקיבוץ רביבים.

בקיבוץ הוא הכיר את רעיתו הדסה וביחד הם הקימו משפחה בקיבוץ.

בקיבוץ עסק עודד בחקלאות ובבנייה ובמקביל עסק בפעילות ציבורית. הוא שימש כגזבר הקיבוץ ובמשך שנתיים נשא בתפקיד ראש המועצה האזורית רמת הנגב.

בגיל ארבעים, התקבל עודד ללמודי הנדסה אזרחית בטכניון בחיפה, במהלך תקופה זו הוא פגש את משפחתו, שנשארה בנגב, רק בסופי השבוע ובחגים.

לאחר סיום לימודיו החל עודד לעבוד כמהנדס עצמאי בבפרויקטים רבים ברחבי הנגב. לאחר מספר שנים התבקש עודד על ידי שמואל ריפמן, ראש המועצה דאז להוביל את תחום ההנדסה במועצה ותרם רבות לפיתוח הנרחב שעברה המועצה בשנים אלו החל מבניית יישובים החדשים ותשתיות ועד חיזוק של הקיבוצים והיישובים הקיימים של המועצה. לאחר פרישתו מתפקיד מהנדס המועצה, המשיך עודד לעבוד כמהנדס מן המניין במחלקת ההנדסה של המועצה עד לפרישתו לגמלאות בגיל 84.

נפטר ב-18 באוקטובר 2023 ברביבים, והובא למנוחות בבית העלמין של הקיבוץ.

## קישורים חיצוניים

* ידיעון המועצה בו מופיע ריאיון עם ברזילי
* ראיון אישי - עדות מן העבר: עודד ברזילי מיזם מצייני הדרך IDF WAYS TIS

## הערות שוליים

קטגוריה:ראשי המועצה האזורית רמת הנגב
קטגוריה:אנשי היישוב ילידי הארץ
קטגוריה:קריית ענבים: אישים
קטגוריה:רביבים: אישים
קטגוריה:בוגרי בית הספר כדורי
קטגוריה:בוגרי הטכניון - מכון טכנולוגי לישראל
קטגוריה:מתכנני ערים ישראלים
קטגוריה:פוליטיקאים נכי צה"ל
קטגוריה:מהנדסי רשויות מקומיות בישראל
קטגוריה:אישים הקבורים ברביבים
קטגוריה:חיילי חטיבת יפתח במלחמת העצמאות
קטגוריה:ישראלים שנולדו ב-1930
קטגוריה:ישראלים שנפטרו ב-2023
מיקוליצ'ין

**מיקוליצ'ין** (באוקראינית וברוסית: **Микуличин**; בפולנית: **Mikuliczyn**; ביידיש: **מיקוליטשן**) הוא כפר ברשות המקומית ירמצ'ה  במחוז איוואנו-פרנקיבסק באוקראינה. הכפר שוכן על גדות נהר פרוט, בקרבת העיר ירמצ'ה.

## היסטוריה
התיעוד הראשון לקיומו של הכפר הוא ממסמכים פולנים מן המאה ה-15.

במאה ה-18 הכפר היה אחד המוקדים של האופרישקי , קבוצה של פורעי חוק אוקראינים שפעלו נגד השלטונות בגליציה, בוקובינה וזקרפטיה, בהנהגתו של אולקסה דוב-בוש .

עד סוף המאה ה-18 האזור היה שייך לאיחוד הפולני-ליטאי. בחלוקת פולין הראשונה ב-1772 האזור עבר לשליטת האימפריה האוסטרית שהפכה לאימפריה האוסטרו-הונגרית ברבות השנים.

לאחר פירוק האימפריה בעקבות מלחמת העולם הראשונה האזור נכלל ברפובליקה הפולנית השנייה. ב-1939 האזור נכבש על ידי ברית המועצות בהתאם להסכם ריבנטרופ–מולוטוב. ב-1941 גרמניה הנאצית כבשה אותו במסגרת מבצע ברברוסה. ברית המועצות כבשה את האזור מחדש ב-1944 והוא נכלל ברפובליקה הסובייטית הסוציאליסטית האוקראינית, עד לשנת 1991 בה אוקראינה קיבלה את עצמאותה והכפר הפך לשטח אוקראינה.

## קהילה יהודית

ב-1781 היו במקום 12 יהודים מתוך אוכלוסייה של 800 איש. עד 1900 האוכלוסייה גדלה לכ-600 יהודים מתוך 4,300 מתיישבים וב-1921 היהודים מנו 552 תושבים.

## גלריה

Mykulychyn1.jpg|בתים בכפר
Mykulychyn2.jpg|נהר הפרוט עובר בכפר
Троїцька церква в Микуличині.jpg|כנסייה במיקוליצ'ין
Фасад торгово - дегустаційної зали.JPG|מבשלת בירה במיקוליצ'ין


## קישורים חיצוניים

* 
* מיקוליצ'ין באתר מרכז מורשת יהדות פולין

קטגוריה:מחוז איוואנו-פרנקיבסק: יישובים
קטגוריה:אוקראינה: כפרים
התקוממות העבדים בניו יורק, 1712

**מרד העבדים של ניו יורק ב-1712** היה התקוממות במחוז הבריטי של ניו יורק של 23 עבדים אפרו-אמריקאים. במהלך המרד העבדים הרגו תשעה לבנים ופצעו שישה נוספים. בעקבות המרד כ-70 שחורים נעצרו ונכלאו. 27 מתוכם הועמדו למשפט, ו-21 הורשעו והוצאו להורג.

## מהלך האירועים
### רקע
בתחילת המאה ה-18, הייתה בניו יורק אחת מאוכלוסיות העבדים הגדולות ביותר בכל מושבותיה של אנגליה. העבדות בניו יורק הייתה שונה מהמושבות האחרות כיוון שלא היו בניו יורק מטעים גדולים. העבדים גרו זה ליד זה, מה שהקל על התקשורת ביניהם. הם גם עבדו לעיתים קרובות בסמוך לשחורים חופשיים, מצב שלא היה קיים במרבית המטעים. עקב כך עבדים בעיר יכלו לתכנן תוכניות בקלות רבה יותר מאשר במחוזות אחרים.

האירועים שהובילו כנראה למרד כוללים את הירידה בחופש ובמעמד כאשר המושבה החליפה ידיים מהולנדית לבריטית. תחת השלטון ההולנדי, לעבדים המשוחררים היו זכויות משפטיות מסוימות, כמו הזכות לבעלות על אדמות והזכות להינשא. לאחר שהבריטים השתלטו על ניו אמסטרדם בשנת 1664, והפכו אותה לניו יורק, הם חוקקו חוקים שהגבילו את זכויות העבדים המשוחררים. שוק העבדים שנבנה ליד וול סטריט נבנה על מנת להתאים את הגידול של ייבוא העבדים על ידי החברה האפריקנית המלכותית. בתחילת המאה ה-18, 20 אחוזים מהאוכלוסייה היו עבדים שחורים משועבדים. הממשלה הקולוניאלית הגבילה את הקבוצה הזו מבחינה חברתית בכמה צעדים: דרישה מהעבדים לבקש אשרת מעבר אם עליהם לנסוע יותר מקילומטר מביתם; נישואין נמנעו; הם לא יכלו להתאסף בקבוצות של יותר משלושה אנשים; והם הופרדו בכנסייה.

### ההתקוממות
בליל ה-6 באפריל 1712, התאספה חבורת עבדים והעלו באש בניין ליד ברודוויי כאשר המתיישבים הלבנים ניסו לכבות את האש התנפלו עליהם השחורים המשועבדים, חמושים באקדחים, גלימות וחרבות, ולאחר מכן ברחו.

## תוצאות ההתקוממות
לאחר ההתקוממות נעצרו ונכלאו 70 שחורים. מתוכם 27 הועמדו למשפט, ו-21 מהם הורשעו ונידונו למוות. 20 נשרפו למוות ואילו אחד הוצא להורג בגלגל שבירה. באותה תקופה דרך זו לא הייתה בשימוש על לבנים. חומרת העונש הייתה תגובה לפחדם של הלבנים מפני התקוממות עבדים נוספת.

לאחר המרד, החוקים הקולוניאליים המסדירים את חייהם של העבדים השחורים וההודים בניו יורק נעשו מגבילים יותר. נאסר על העבדים להחזיק בנשק, והימורים הוצאו מחוץ לחוק. פשעים אחרים, כגון נזק לרכוש, אונס ותכנון לרצח, עונשם שונה לעונש מוות. לשחורים חופשיים הותר להחזיק בקרקעות.

## קישורים חיצוניים
* 

## הערות שוליים

קטגוריה:ניו יורק: היסטוריה
קטגוריה:עבדות
קטגוריה:שנות ה-1710